Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα /* COM/2013/0227 final - 2013/0118 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Για τα προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων, πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη σε αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες το ενδεχόμενο ανοίγματος αυτόνομων δασμολογικών ποσοστώσεων για ορισμένα γεωργικά και βιομηχανικά προϊόντα. Στις 22 Δεκεμβρίου 2009, το Συμβούλιο εξέδωσε τον κανονισμό (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων όσον αφορά ορισμένα γεωργικά και βιομηχανικά προϊόντα, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους. Οι δασμολογικές ποσοστώσεις της Ένωσης θα πρέπει να ανοιχθούν με μηδενικό ή μειωμένο συντελεστή του αυτόνομου δασμού του κοινού δασμολογίου για ενδεδειγμένες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στις συνεδριάσεις της Ομάδας «Δασμολογική Οικονομία» προέκυψε ότι τα κράτη μέλη ήταν διατεθειμένα να ανοίξουν ποσοστώσεις για τα προϊόντα που απαριθμούνται στο παράρτημα Ι της παρούσας πρότασης κανονισμού, χωρίς να διαταραχθούν οι αγορές των εν λόγω προϊόντων. Επιπλέον, κατέστη αναγκαίο να προσαρμοστούν οι ποσοστώσεις που απαριθμούνται στο παράρτημα ΙΙ της παρούσας πρότασης: για τους αύξοντες αριθμούς 09.2620 και 09.2633 η περιγραφή των εμπορευμάτων έπρεπε να αλλάξει και για τον αύξοντα αριθμό 09.2629 έπρεπε να προστεθεί άλλος κωδικός TARIC. Επιπλέον, για λόγους διαφάνειας, η ημερομηνία λήξης των ποσοστώσεων με αύξοντες αριθμούς 09.2632 και 09.2917 ενσωματώθηκε στο παράρτημα ΙΙ της παρούσας πρότασης κανονισμού, προκειμένου να ανακοινωθεί η ημερομηνία κατά την οποία θα λήξουν οι ποσοστώσεις αυτές. Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Συγκεκριμένα, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες χώρες και δυνάμει υποψήφιες χώρες). 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τους διάφορους κλάδους παραγωγής κάθε κράτους μέλους. Όλες οι ποσοστώσεις που παρατίθενται αντανακλούν τη συμφωνία που επιτεύχθηκε από την ομάδα. Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες. Η παρούσα πρόταση θα αποτελέσει αντικείμενο διαδικασίας διυπηρεσιακής διαβούλευσης και θα δημοσιευθεί μετά την έγκρισή της από το Συμβούλιο. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Τροποποίηση κανονισμού του Συμβουλίου σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα με νομική βάση το άρθρο 31 της Συνθήκης για τη λειτουργία της Ευρωπαϊκής Ένωσης. Δυνάμει του άρθρου αυτού, οι αυτόνομες δασμολογικές ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία βάσει πρότασης της Επιτροπής. Η παρούσα πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Επομένως, δεν έχει εφαρμογή η αρχή της επικουρικότητας. Η εν λόγω δέσμη μέτρων ευθυγραμμίζεται με τις αρχές που αποσκοπούν στην απλοποίηση των διαδικασιών για τις επιχειρήσεις που δραστηριοποιούνται στον τομέα του εξωτερικού εμπορίου και είναι σύμφωνη με την ανακοίνωση της Επιτροπής του 2011 σχετικά με τις αυτόνομες δασμολογικές αναστολές και ποσοστώσεις (ΕΕ C 363 της 13.12.2011, σ. 6). 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Μη εισπραχθέντες τελωνειακοί δασμοί συνολικού ύψους περίπου 8,8 εκατ. ευρώ ετησίως. Η επίπτωση στους παραδοσιακούς ίδιους πόρους του προϋπολογισμού είναι -6,6 εκατ. ευρώ ετησίως (75% x 8,8 εκατ. ευρώ ετησίως). 2013/0118 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα, η παραγωγή των οποίων στην Ένωση δεν επαρκεί και να αποφευχθεί κάθε διαταραχή της αγοράς για ορισμένα γεωργικά και βιομηχανικά προϊόντα, ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 7/2010 του Συμβουλίου[1]. Στο πλαίσιο των εν λόγω δασμολογικών ποσοστώσεων τα προϊόντα μπορούν να εισαχθούν με μειωμένο ή μηδενικό δασμολογικό συντελεστή. Για τους ίδιους λόγους, είναι ανάγκη να ανοιχθούν, με ισχύ από την 1η Ιουλίου 2013, νέες δασμολογικές ποσοστώσεις με μειωμένο ή μηδενικό δασμολογικό συντελεστή για την ενδεδειγμένη ποσότητα για τα εννέα προϊόντα με αύξοντες αριθμούς 09.2644 και 09.2663 μέχρι 09.2671. (2) Εξάλλου, για τις αυτόνομες δασμολογικές ποσοστώσεις της Ένωσης με αύξοντες αριθμούς 09.2620 και 09.2633 θα πρέπει να προσαρμοστεί η περιγραφή του προϊόντος και για τον αύξοντα αριθμό 09.2629 θα πρέπει να προστεθεί άλλος κωδικός TARIC. (3) Για τις αυτόνομες δασμολογικές ποσοστώσεις της Ένωσης με αύξοντες αριθμούς 09.2917 και 09.2632 θα πρέπει να παρεμβληθεί η ημερομηνία λήξης 31.12.2013, καθώς δεν είναι προς το συμφέρον της Ένωσης να συνεχίσει να χορηγεί τις εν λόγω ποσοστώσεις πέραν αυτής της ημερομηνίας. (4) Επομένως, ο κανονισμός (ΕΕ) αριθ. 7/2010 πρέπει να τροποποιηθεί αναλόγως. (5) Δεδομένου ότι οι δασμολογικές ποσοστώσεις πρέπει να αρχίσουν να ισχύουν από 1ης Ιουλίου 2013, ο παρών κανονισμός θα πρέπει να εφαρμοστεί από την ίδια ημερομηνία και να αρχίσει να ισχύει άμεσα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 7/2010 τροποποιείται ως εξής: (1) παρεμβάλλονται οι σειρές με αύξοντες αριθμούς 09.2644 και 09.2663 μέχρι 09.2671 οι οποίες παρατίθενται στο παράρτημα Ι του παρόντος κανονισμού· (2) οι σειρές για τις δασμολογικές ποσοστώσεις με αύξοντες αριθμούς 09.2620, 09.2629, 09.2632, 09.2633 και 09.2917 αντικαθίστανται από τις σειρές που παρατίθενται στο παράρτημα II του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος ΠΑΡΑΡΤΗΜΑ I Δασμολογικές ποσοστώσεις που αναφέρονται στο άρθρο 1 παράγραφος 1 Αύξων αριθμός || Κωδικός ΣΟ || TARIC || Περιγραφή εμπορευμάτων || Περίοδος ποσόστωσης || Όγκος ποσόστωσης || Ποσοστωτικός δασμός (%) 09.2663 || ex 1104 29 17 || 10 || Αλεσμένοι σπόροι σόργου, με τουλάχιστον μερική απόξεση του περικαρπίου και της φύτρας, για χρήση στην κατασκευή χαλαρά συνδεδεμένων πληρωτικών υλικών συσκευασίας (1) || 01.07-31.12 || 750 τόνοι || 0 % 09.2664 || ex 2008 60 19 ex 2008 60 39 || 30 30 || Γλυκά κεράσια με προσθήκη αλκοόλης, με ή χωρίς κατά βάρος περιεκτικότητα σε ζάχαρα 9 % , διαμέτρου όχι μεγαλύτερης από 19,9 mm, με πυρήνα, για χρήση σε προϊόντα σοκολάτας (1) || 01.07-31.12 || 500 τόνοι || 10 % (2) 09.2665 || ex 2916 19 95 || 30 || (E,E)-Εξα-2,4-διενοϊκό κάλιο (CAS RN 24634-61-5) || 01.07-31.12 || 4 000 τόνοι || 0 % 09.2666 || ex 3204 17 00 || 55 || Χρωστικά C.I. Pigment Red 169 (CAS RN 12237-63-7) || 01.07-31.12 || 20 τόνοι || 0 % 09.2644 || ex 3824 90 97 || 96 || Παρασκεύασμα με περιεκτικότητα: — || τουλάχιστον 55 %, όχι όμως άνω του 78 % σε γλουταρικό διμεθύλιο — || τουλάχιστον 10 %, όχι όμως άνω του 28 % σε αδιπικό διμεθύλιο και — || όχι άνω του 25 % σε ηλεκτρικό διμεθύλιο 01.07-31.12 3 000 τόνοι 0 % 09.2671 || ex 3905 99 90 || 81 || Πολυ(βινυλοβουτυράλη) (αριθ. CAS 63148-65-2): — || με περιεκτικότητα σε υδροξύλια 17,5 - 20 mol % και — || διάμεσο τιμή μεγέθους σωματιδίων (D50) μεγαλύτερη από 0,6 mm 01.07-31.12 5 500 τόνοι 0 % 09.2667 || ex 8537 10 99 || 51 || Ηλεκτρομηχανικός πίνακας διανομής: — || με πεντάοδο μεταγωγέα, — || με ηλεκτρικό αγωγό, — || με ολοκληρωμένο κύκλωμα, — || με ή χωρίς δέκτη υπέρυθρης ακτινοβολίας, για χρήση στην κατασκευή προϊόντων των κλάσεων 8521 και 8528 (1) 01.07-31.12 3 000 000 μονάδες 0 % 09.2668 || ex 8714 91 10 ex 8714 91 10 || 21 31 || Πλαίσιο ποδηλάτου, κατασκευασμένο από ανθρακόνημα και τεχνητή ρητίνη, επικαλυμμένο με βαφή, λάκκα και/ή στιλβωτικό επίχρισμα, για χρήση στην κατασκευή ποδηλάτων (1) || 01.07-31.12 || 38 000 μονάδες || 0 % 09.2669 || ex 8714 91 30 ex 8714 91 30 || 21 31 || Εμπρόσθια περόνη ποδηλάτου, κατασκευασμένη από ανθρακόνημα και τεχνητή ρητίνη, επικαλυμμένη με βαφή, λάκκα και/ή στιλβωτικό επίχρισμα, για χρήση στην κατασκευή ποδηλάτων (1) || 01.07-31.12 || 26 000 μονάδες || 0 % 09.2670 || ex 9405 40 39 || 30 || Ηλεκτρική συσκευή φωτισμού που περιλαμβάνει: — || κάρτες τυπωμένων κυκλωμάτων και — || διόδους φωτοεκπομπής (LED) για την κατασκευή μονάδων οπισθοφωτισμού σε τηλεοπτικές συσκευές επίπεδης οθόνης (1) 01.07-31.12 8 500 000 κομμάτια 0 % || (1) || Η αναστολή των δασμών υπόκειται στα άρθρα 291 έως 300 του κανονισμού (EOK) αριθ. 2454/93 της Επιτροπής (ΕΕ L 253 της 11.10.1993, σ. 1). || || (2) || Εφαρμόζεται ο ειδικός δασμός. || ΠΑΡΑΡΤΗΜΑ II Δασμολογικές ποσοστώσεις που αναφέρονται στο άρθρο 1 παράγραφος 2 Αύξων αριθμός || Κωδικός ΣΟ || TARIC || Περιγραφή εμπορευμάτων || Περίοδος ποσόστωσης || Όγκος ποσόστωσης || Ποσοστωτικός δασμός (%) 09.2632 || ex 2921 22 00 || 10 || Εξαμεθυλενοδιαμίνη (CAS RN 124-09-4) || 01.01-31.12.2013 || 40 000 τόνοι || 0 % 09.2917 || ex 2930 90 13 || 90 || Κυστίνη (CAS RN 56-89-3) || 01.01-31.12.2013 || 600 τόνοι || 0 % 09.2629 || ex 7616 99 90 ex 8302 49 00 || 85 91 || Τηλεσκοπική λαβή αλουμινίου, που προορίζεται να χρησιμοποιηθεί στην κατασκευή αποσκευών (1) || 01.01-31.12 || 800 000 μονάδες || 0 % 09.2633 || ex 8504 40 82 || 20 || Ανορθωτής ηλεκτρικής ισχύος, μέγιστης χωρητικότητας 1 kVA, για χρήση στην κατασκευή συσκευών της διάκρισης 8509 80 και της κλάσης 8510 (1) || 01.01-31.12 || 4 500 000 μονάδες || 0 % 09.2620 || ex 8526 91 20 || 20 || Διάταξη με λειτουργία προσδιορισμού στίγματος για παγκόσμιο δορυφορικό σύστημα εντοπισμού στίγματος(GPS), χωρίς οθόνη, μέγιστου βάρους 2 500 g γραμμαρίων || 01.01-31.12 || 3 000 000 μονάδες || 0 % || (1) || Η αναστολή των δασμών υπόκειται στα άρθρα 291 έως 300 του κανονισμού (EOK) αριθ. 2454/93 της Επιτροπής (ΕΕ L 253 της 11.10.1993, σ. 1). || ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ 1. ΟΝΟΜΑΣΙΑ ΤΗΣ ΠΡΟΤΑΣΗΣ: Κανονισμός του Συμβουλίου για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα 2. ΓΡΑΜΜΕΣ ΠΡΟΫΠΟΛΟΓΙΣΜΟΥ Κεφάλαιο και άρθρο: Κεφάλαιο 12, άρθρο 120 Ποσό εγγεγραμμένο στον προϋπολογισμό για το έτος 2013: 18 631 800 000 ευρώ (ΣΠ 2013) 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Η πρόταση δεν έχει δημοσιονομικές επιπτώσεις. X Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα. Η επίπτωση στα έσοδα είναι η ακόλουθη: (εκατ. ευρώ, μέχρι πρώτου δεκαδικού ψηφίου) Γραμμή προϋπολογισμού || Έσοδα[2] || Περίοδος 6 μηνών που αρχίζει στις ηη/μμ/εεεε || [Έτος: 2/2013] Άρθρο 120 || Επίπτωση στους ιδίους πόρους || 01/07/2013 || -3,3 (εκατ. ευρώ, μέχρι πρώτου δεκαδικού ψηφίου) Κατάσταση μετά τη δράση || [2014 – 2017] Άρθρο 120 || - 6,6 / έτος Το συνολικό ποσό των μη εισπραχθέντων δασμών το 2012, λόγω της ισχύουσας αυτόνομης δασμολογικής ποσόστωσης δυνάμει του κανονισμού (ΕΕ) αριθ. 7/2010 ανήλθε σε 54,9 εκατ. ευρώ. Οι προσθήκες του παρόντος κανονισμού θα έχουν ως αποτέλεσμα ετήσια αύξηση των μη εισπραχθέντων δασμών που εκτιμάται στο ποσό των 8,8 εκατ. ευρώ. Βάσει των ανωτέρω, η επίπτωση στην απώλεια εσόδων που προκύπτει από τον παρόντα κανονισμό εκτιμάται σε 6,6 εκατ. ευρώ/έτος για την περίοδο 01.1.2014 - 31.12.2017 (8,8 εκατ. ευρώ ακαθάριστο ποσό x 0,75) και 3,3 εκατ. ευρώ για την περίοδο 01.7.2013 - 31.12.2013 4. Μέτρα για την καταπολέμηση της απάτης Προβλέπεται η διενέργεια ελέγχων της τελικής χρήσης ορισμένων προϊόντων που υπάγονται στον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής. [1] ΕΕ L 3 της 7.1.2010, σ. 1. [2] Όσον αφορά τους παραδοσιακούς ιδίους πόρους (γεωργικοί δασμοί, εισφορές στην παραγωγή ζάχαρης, τελωνειακοί δασμοί) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.